במלחמת החורף האוניה השתתפה בהפגזות של החוף הפיני. עם תחילת מלחמת העולם השנייה האוניה השתתפה בהגנת הלנינגרד הנצורה. בשנת 1954 הוכרזה כאוניית הדרכה ובשנת 1956 הוצאה משרות והועברה למיחזור מתכת.
יצירתי
יצירתי הוא בית ספר למשחק שהחל לפעול בישראל בשנת 1998. בית הספר מספק הכשרה במשחק, בכתיבה, בבימוי, בעריכה ובצילום. בית הספר רשום כעמותה, ומפעיל סניפים במספר יישובים; נתניה, כפר שמריהו, אשדוד, תל אביב וכוכב יאיר. הסניף הגדול ביותר של בית הספר נמצא באשדוד.
הנהלה.
בית הספר מנוהל על ידי שירלי עודד דורן. בין חברי ההנהלה הציבורית של בית הספר משה איבגי, אביתר דורן, שלומי לאופר, רות דייכס, עודד מנסטר, מיכל קפטה, תילי שרון.
מש&quot;ה וכל&quot;ב
ואל ולנטינו
ואל ולנטינו (נולד ב-14 ביוני 1956) הוא קוסם אמריקאי, שנודע בשל חשיפת השיטות לביצוע אשליות שונות. ידוע גם בכינוי "הקוסם במסכה", בו הופיע בתוכנית הטלוויזיה "סודות הקוסמים נחשפים".
נולד בשם לאונרד מונטנו בקליפורניה שבארצות הברית. את כניסתו לעולם הקוסמים החל בגיל 5, עת קנה לו אביו ליום הולדתו את קסם "הגביע והכדור".
בנעוריו הופיע ב-"International Cultural Awareness Program", מופע שכלל חשיפת סודות מעולם הקוסמות, וזאת על מנת לעודד אנשים לעסוק בקוסמות. בשלהי 1980 עבר ללאס וגאס, שם הופיע במופעי הקזינו: "ויוה לאס וגאס", "ספלאש". כן הופיע בתוכנית האירוח "המופע של מרב גריפין" ובקליפ מוזיקלי של הרב אלפרט.
בשנים 1997–1998 הופיע ולנטינו בתוכנית "סודות הקוסמים נחשפים" (במקור "Magic's Biggest Secrets Finally Revealed"), בה חשף את השיטות השונות בהן מבצעים קסמים ואשליות שונים. הוא טען שחשף את הקסמים רק כדי לעודד אנשים לעסוק בענף הקוסמות.
USP הוא אקדח גרמני תוצרת חברת הקלר וקוך. האקדח עוצב בשנים 1989–1992 והוצג לראשונה בשנת 1993. כיום האקדח נמצא בשימוש ביחידות משטרתיות רבות וגם ביחידות צבאיות רבות.
בתרבות הפופולרית.
האקדח נפוץ מאוד בסרטים ומשחקי מחשב ביניהם: Call of Duty 4, , ורבים אחרים.
המוזיאון לארכאולוגיה של ירדן
המוזיאון לארכאולוגיה של ירדן (בערבית: متحف الآثار الأردني, תעתיק לעברית: מתח'פ אל-אאת'אר אל-ארדני) שוכן במצודת עמאן, בעמאן עיר הבירה של ירדן. המוזיאון נבנה בשנת 1951 והוא מציג ממצאים ארכאולוגיים שנמצאו בירדן מהתקופות הפרהיסטוריות ועד המאה ה-15.
היסטוריה ומבנה.
המוזיאון הוקם בשנת 1951 על ידי מחלקת העתיקות הירדנית בראש ג'בל אל-קלעה ("גבעת המצודה") במרכזה של העיר בגובה של 850 מטר, וזהו המקום בו שכנה רבת עמון ההיסטורית. ממצאים מתקופת הברונזה מצביעים על כך שהגבעה שימשה כמצודה ומקום יישוב משך אלפי שנים. במקום נמצאים אתרים ארכאולוגים, מקדש הרקולס מהתקופה הרומית המתוארך למאה ה-2, וארמון אומיי המתוארך למאה ה-8.
מבנה המוזיאון הוא בעל שתי קומות המשתרעים על שטח כולל של 525 מ"ר. קומת הקרקע משמשת לאחסון, הקומה הראשונה משמשת כשטח תצוגה בשלושה אולמות. בקומה זו שוכנים גם משרדי המוזיאון. המחסור בשטח תצוגה אינו מאפשר למוזיאון להציג תערוכות מתחלפות. המוזיאון נוהג להשתתף בתערוכות מקומיות ובינלאומיות בירדן ובחו"ל.
במלחמת השחרור נכבש מוזיאון רוקפלר על ידי הצבא הירדני, מוזיאון זה נוהל על ידי חבר נאמנים עד 1966, במהלך השנים עיקר הממצאים שנחפרו בגדה המערבית הועברו למוזיאון בירדן בעמאן והבולטת בהם היא מגילת הנחושת מן המגילות הגנוזות. בשנת 1966 הולאם מוזיאון רוקפלר על ידי ממשלת ירדן
תצוגה.
התצוגה במוזיאון מאורגנת לפי סדר כרונולוגי, מהתקופה הפלאוליתית ועד השושלת האיובית.
הממצאים במוזיאון כוללים פריטים של חיי היומיום כגון כלי צור, כלי זכוכית, מתכת וחפצי חרס, כמו גם פריטים אמנותיים כגון תכשיטים פסלים וצלמיות. במוזיאון נמצא גם אוסף מטבעות.
בעבר הוצגו במוזיאון פסלי עין ע'זאל, צלמיות המתוארכות לאלף ה-7 לפנה"ס מעין ע'זאל, שהוא אתר נאוליתי חשוב השוכן בסמוך לעמאן. הוצגו בו גם חלק ממגילות מדבר יהודה כולל מגילת הנחושת, והעתק מצבת מישע (המצבה המקורית מוצגת במוזיאון הלובר שבפריז). לאחר הקמת מוזיאון ירדן הועברו מוצגים אלו אליו.
אוסף האמנות האסלמית מוצג באחד האולמות ב-11 חלונות תצוגה והוא כולל כלי חרס ומתכת מהתקופה האומיית ועד התקופה הממלוכית. כלי המתכת כוללים מגיני ברזל וחרבות. כלי מזוגגים מהתקופה הממלוכית עד התקופה העות'מאנית כלים מסטיאטיט (steatite) ואבנים מגולפות מהתקופה האומיית, מטבעות ממגוון תקופות. וארבעה העתקים של אלמנטים אדריכליים מארמון הישאם מצפון ליריחו.
Subway Surfers
Subway Surfers (תרגום חופשי: גולשי הרכבת התחתית) שפותח על ידי KILOO &amp; SYBO. המשחק סובב סביב חבורה של ילדים ויצורים שמרססים כתובות וציורים על רכבות, דבר שהופך אותם לנרדפים על ידי השומר בתחנת הרכבת וכלבו. המשחקיות היא באופן די דומה ל-Temple Run, והמטרה היא לרוץ כמה שיותר רחוק ולקבל כמה שיותר נקודות תוך כדי ביצוע משימות לצורך הגדלת הנקודות, ולהימנע מתפיסת השחקן על ידי השומר, מהתנגשות ברכבות, בשלטים או בקירות שבצדדים. המשחק בנוי מ-30 סטים של משימות, כאשר כל סט מכיל 3 משימות וסיום הסט מביא להגדלת המכפלה של הנקודות שמקבלים - החל מפי 1 עד לפי 30 (בהתאם למספר הסטים).
במהלך שנת 2022 המשחק וזכויותו נרכשו על ידי חברת המשחקים Miniclip, וזהו המשחק הראשון שהורד מעל למיליארד פעמים בגוגל פליי.
עלילת המשחק.
למשחק עלילה פשוטה המוצגת במשך מספר שניות עם תחילת המשחק: ילד (בברירת המחדל קוראים לו ג'ייק ) שצובע בגרפיטי על קרון רכבת וכשמתחיל המשחק, השוטר וכלבו מתחילים מרדף אחרי הדמות, ובסופו של דבר נפסלים או בכך שהשוטר תופס את הדמות, או שהדמות נדרסת על ידי קרון רכבת.
המשחק.
המשחק מורכב משלושה פסי רכבת שרצים על אחד מהם. המטרה היא לצבור כמה שיותר נקודות על ידי השגת מטבעות וריצה לאורך כמה שיותר זמן. בתחילת המשחק צמוד שומר לדמות, ולאחר כשש שניות הפער גדל. במהלכים מסוימים השחקן מתעכב מסיבה מסוימת והוא נצמד לדמות שוב. אם נפסלים השומר לוקח את הדמות והמשחק נגמר. ניתן להימנע מפסילה באמצעות שתי דרכים: הפעלת הוברבורד שמחזיר אותך למשחק מהנקודה בה נפגעת, או שימוש במפתחות או צפייה בפרסומת. במהלך הריצה, ככל שמתקדמים יותר ויותר, כך המשחק נעשה מהיר וקשה יותר. בכל יום יש משימה חדשה שבה תופסים במהלך המשחק אותיות ירוקות שמרכיבות מילה. בגרסאות הישנות הפרס היה 500/750 מטבעות (תלוי באורך המילה), אך בגרסאות האחרונות מקבלים קופסת הפתעה מיוחדת, שניתן לקבל אותה רק פעם ביום, ושבדרך כלל הפרסים בה יותר שווים מהקופסאות הרגילות.
בפעם הראשונה שמשחקים, אחרי ההתקנה, מוצגות הוראות המשחק על ידי חץ רחב ולבן, שמדריך מתי להחליק את האצבע ולהימנע מפסילה.
תנועות.
ניתן לקפוץ על ידי הזזת האצבע למעלה כדי להתחמק ממחסום, או להשיג עזר במשחק. ניתן להתגלגל על ידי הזזת האצבע למטה כדי להתחמק ממחסום. על ידי הזזת האצבע ימינה או שמאלה, השחקן יכול להחליף את פס הרכבת עליהם הוא רץ. אם מזיזים את האצבע ימינה או שמאלה כדי לנוע אל מקום בלתי אפשרי, השחקן מתעכב והשומר נצמד אליו. אם מקישים פעמיים לשחקן מופיע גלשן, אם השחקן נתקל ברכבת כשהוא על הגלשן הפסילה מתבטלת והמשחק ממשיך כרגיל.
מכשולים.
יש מחסומים שמשמשים ל"אין כניסה, עבודות בניה": בחלקם אפשר להתגלגל או לקפוץ, בחלקם אפשר רק לקפוץ ובחלקם אפשר רק להתגלגל. יש גם רכבות שעומדות, שנוסעות וכאלה שיש לפניהם מעין רמפה שמאפשרת לרוץ על הרכבת.
מסביב לעולם.
החל מהתאריך 3 בינואר 2013, החל במשחק ספיישל מסביב לעולם. במסגרתו פעם בחודש עודכן המשחק עם עיצוב הרכבת התחתית בסגנון של מדינה אחרת. לכל מדינה התלוותה דמות חדשה והוברבורד חדש. המדינה הראשונה בה השתמשו לעיצוב המשחק הייתה ניו יורק. נכון לשנת 2022, ספיישל מסביב לעולם נמשך ולא הופסק עד כה.
משימות איסוף.
במשימות האיסוף צריך לתפוס סמלים שקשורים לעיר שהמשחק מציג (לדוגמה, במקסיקו המשימה הייתה לתפוס פלפלים אדומים חריפים). ככל שאוספים יותר סמלים, כך מתקדמים בתחנות הפרסים. ככל שמתקדמים יותר, שווי הפרסים עולה. לרוב תחנת הפרס האחרונה (30) מעניקה דמות נדירה או הוברבורד נדיר. בעבר משימות האיסוף פעלו במתכונת של משימות שבועיות.ֿ
משימות שיא.
משימות השיא מחולקות לשלושה סוגים: יומיות (שמופיעות באופן קבוע במשחק), מרתון וטאג טים (המופיעות במשחק לסירוגין). המטרה של כל סוגי המשימות היא לצבור בין 6 ל-9 נקודות ציון של נקודות במשחק. ככל שמתקדמים יותר, שווי הפרסים גדל. בניגוד למשימות השיא היומיות והמרתון, במשימת הטאג טים ניתן להיפסל ולהמשיך את צבירת הנקודות מנקודת הפסילה האחרונה. בנוסף לכך, במשימות השיא היומיות ישנו פיצ'ר של איסוף מטבעות יומי הנקרא באנגלית "Coin Meter", במסגרתו ככל שאוספים יותר מטבעות (החל מ-250 ועד 5,000 מטבעות) מקבלים פרסים שווים יותר.
Super Runner.
לכבוד חגיגות העשור למשחק, התחיל במשחק ספיישל "Super Runner" שבמסגרתו נוספה משימת שיא חדשה. על פי העלילה, ישנם ארבעה גיבורי על במשחק שמשימתם היא להציל את עיר הסופר-ראנר. לכל דמות יש גלשן הוברבורד ייחודי משלה עם כוח על שונה. מטרת המשימה היא להשלים חמישה שלבים של צבירת נקודות במשחק וכך להשיג דמויות והוברבורדים נדירים. ב-16 מאי 2022 החל החלק הראשון של הספיישל, והחלק האחרון החל ב-18 ביולי 2022. סך הכל לספיישל היו ארבעה חלקים שנפרסו על ארבעה עדכונים של המשחק.